বরিশাল মহানগর যুবদলের সভাপতি আক্তারুজ্জামান শামিম কালের কণ্ঠকে বলেন, ‘এসব কাউন্সিলর প্রার্থীর মনে রাখা উচিত ছিল তাঁরা কিন্তু দলের কারণেই আজকের জায়গায় আসতে পেরেছেন। তাঁদের এভাবে দলের সঙ্গে বেইমানি করা ঠিক হয়নি। আর এ জন্য ঠিকই এক সময় তাঁদের খেসারত দিতে হবে।’ ওই যুবদল নেতা অবশ্য বলেন, ‘আমরা মাঠে ছিলাম না বা সংঘবদ্ধ ছিলাম না, তা বলা ঠিক না, বরং বলতে পারি আমরা আওয়ামী লীগ ও প্রশাসনের আক্রমণাত্মক আচরণের কাছে পর্যুদস্তু হয়েছি। আর এটা আমাদের বরিশালের রাজনীতির জন্য নতুন একটি অভিজ্ঞতা, যেটা আমাদের ধারণার বাইরে ছিল।’